Izao somary tsy metimety izao, hoy aho, kanefa tsy mba misy mpamangy? Tsy hiantrano ve ianareo mianaka, nefa mba misy rano mangatsiaka ihany ato ary ny andro mafana. Somary niolonolona kely randria, nefa nony farany dia nivily ihany izy mianaka marina ny anao, ary hisaorana anao ny fampiantranoana, hoy izy, fa mipoaka mihitsy izany tenda. Randria dia fantatrao ihany fa ny pasitera amin’ny fiangonana protestanta eto an-tanàna. Talohan’io niantranony teto amiko io, dia efa nihaona in-droa, in-telo ihany izahay, indrindra fa tamin’ny tsy nahazoana ny zanany farany izay matin’ny kohodavareny. Tsy nisy dokotera teto tamin’izay fa lasa tany antananarivo tany ilay niasa teto hany ka tsy nisy mpitsabo, tsy nisy fanafody. Tonga nanantona ahy ny vadin-drandria tamin’izay, ary tsy nisalasala aho nanome azy izay fanafody kely teto an-tanako sy ny torohevitra tamin’izay tokony natao. Efa voa mafy anefa ilay zaza ka tsy tra-bonjy intsony aoka ho eto an-tokotany ihany hahazo hatsiatsiaka, hoy randria, fa mafana any an-trano tsy vitan’izany, hoy aho fa mety haharatsy laza anao koa ny hiditra any an-tranoko ka tsy mampazoto anao tsy mety izany mitsara olona mialoha izany, hoy randria. Ahoana no hiheveranao ahy avy hatrany fa tsy te ho ao an-tranonao aho? Ary moa raha eto aho tsy efa naman’ny miantrano ato aminao ihany satria tokotaninao ity? Koa tsy menatra na matahotra ny hifandray amiko izany ianao, hoy aho. 51 alakamisy 07 aout 1969, iv lah 3979 sanatria izany, hoy izy, fa ny hifandray amin’ny hafa tsy an-kanavaka no fototr’asako, dia ny hanazava ny sainy sy raha toriteny no hataonao, hoy aho nanapaka ny teniny, dia aoka ihany fa tsy dia mila izany aho. Ny vavaka nataon-drazozefa omaly aza mbola tsy levoko. Tsapako ihany fa tsy nety ihany ny nataoko satria izaho no nanasa an-drandria hiantrano kanefa izaho ihany indray no aviavy fiteny taminy toa nila ady. Ny sorisorin-tsaiko angaha no nanosika ahy hanorisory azy koa, nefa asa na tsy takany izany na takany fa nodiany tsy hita. Ny naka toerana teo ambony vato no nataony fa tsy namely ny teniko izy. Nantsoiko pendo hitondra ranomboafotsy. Ary notanterahiny ara-bakiteny ny anatranatra fanaoko taminy momba ny fanajana vahiny, ka ranomboafotsy midona-tsetroka no nentiny rano mangatsiaka hampangatsiatsiaka tenda no niviliana kinanjo ny mangotraka maika hahatsemboka ity no hita! Hoy randria nitsiky na ahoana na ahoana kosa ve dia rano mangatsiaka no haroso anareo, hoy aho somary menatra. Sambany ianareo mianaka no mba miantrano ato aminay, ary fitiavan’i pendo no nanaovany an’io ho anareo vazivazy ny ahy, hoy randria, ary izay voalazanao teo no tena zava-dehibe dia ny fitiavana ka isaoranay anareo. Tsy azoazoko be ihany ny nanatrika an-drandria tony dia tony, hany ka tsy nahateny aho fa nijery azy fotsiny nitsotsoka ny ranomboafotsy. Ary dia samy nangina teo aloha izahay fa izy roa vavy ankizy no indray nifampitarika nankeny lavidavitra dia niaraka nanome hanina ny akoho ka inona iky izato vaovao ry ingahy rajaona? Hoy randria nony kelikely ianao indray ve no hanontany, hoy aho, nefa ianao no avy nandeha tany rehetra tany? Eisy! Hoy izy, inona moa no mba vaovao ety amintsika ambanivohitra, fa ny resaka mandeha no betsaka ka inona avy ary izato resaka mandeha? Hoy aho izaho mantsy izao tsy nivoaboaka izao izay resaka mandeha ve ho hita ho samborina, hoy izy mba misy azo raisina ihany hoy aho, na dia tsy izy rehetra aza. Ohatra izao dia inoiko fa misy resaka mandeha momba ahy, ka asa izay renao hay! Ve izany no tianao ho lazaina, hoy izy, nitsiky malefaka. Nahare ihany tokoa aho saingy tsy hitako loatra izay antony hitanisana azy izaho kosa mba te hahare ihany izay momba ahy, hoy aho, na dia ny hahalalako ny hevitry ny olona fotsiny aza. Vao maika nitsiky randria. 52 zoma 08 aout 1969, iv lah 3980 ny hevitro izany no tianao ho fantatra, hoy izy. Izany no nahatonga anao hanontany ahy teo sao dia menatra na hatahotra aho hiantrano eto aminao? Tahatahaka izany, hoy aho efa novaliako anie ny teninao, hoy izy. Novaliako tamin’ny teny fa tsy mampaninona ahy ary novaliako tamin’ny atao koa, satria aho hitanao eto aminao izao.